पाएं अपने शहर की ताज़ा ख़बरें और फ्री ई-पेपरडाउनलोड करें
उपनेता प्रतिपक्ष राजेंद्र राठौड़ ने प्रदेश के कोरोना प्रभारी अखिल अरोरा से दूरभाष पर वार्ता कर चूरू में कोरोना मरीजों की बढ़ती संख्या को देखते हुए ज्यादा से ज्यादा ऑक्सीजन आपूर्ति की मांग की। राठौड़ की मांग पर प्रदेश कोविड प्रभारी अखिल अरोड़ा ने शीघ्र ही चूरू के लिए 25 कंसंट्रेटर की आपूर्ति का आश्वासन दिया। साथ ही ऑक्सीजन कोटा बढ़ाने का भी आश्वासन दिया।
ऑक्सीजन के प्रदेश प्रभारी रोहित गुप्ता एवं रेमडीसीवर इंजेक्शन प्रभारी आलोक रंजन से भी राठौड़ ने बातचीत कर चूरू में कोरोना संक्रमण के बढ़ते मामलों को देखते हुए आपूर्ति बढ़ाने की मांग की। राठौड़ के निर्देश पर पूर्व जिलाध्यक्ष डॉ. वासुदेव चावला, बसंत शर्मा, चूरू मंडल अध्यक्ष दीनदयाल सैनी के नेतृत्व में कार्यकर्ताओं का प्रतिनिधि मंडल कलेक्टर से मिला और उनसे वर्तमान संकट के समाधान के लिए चर्चा की। मंडल महामंत्री चंद्रप्रकाश शर्मा ने बताया कि कार्यकर्ताओं की टीम ने उपनेता प्रतिपक्ष राजेंद्र राठौड़ की चिंताओं के बारे में कलेक्टर को अवगत करवाया।
अस्पताल में हेल्पडेस्क क्रियाशील : राठौड़ के निर्देश पर डीबीएच में पिछले 10 दिनों से हेल्प डेस्क लगाकर कोरोना पीडितों की मदद की जा रही है। हेल्प डेस्क में 25 कार्यकर्ताओं की टीम सुबह छह से रात 10 बजे तक मरीजों की मदद में जुटी रहती है। अस्पताल में दोनों समय काढ़ा भी पिलाया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn